NaiveNeuron/SloPal huggingface dataset:
P. Paška, predseda NR SR: (2008-01-31):
(Hlasovanie.) 137 prítomných, 135 bolo za, 2 sa zdržali. Konštatujem, že sme vyslovili súhlas s uvedenou zmluvou. Pán predseda výboru pre financie, rozpočet a menu Jozef Burian uvedie hlasovanie o návrhu uznesenia ku Konvergenčnému programu Slovenska na roky 2007 až 2010 - aktualizácia 2007 . Je to tlač 504. Dámy a páni, poprosím vás ešte o chvíľočku, venujme pozornosť pánovi spravodajcovi. Budeme ešte hlasovať. Nech sa páči, pán predseda výboru.
Jurinová, Erika, podpredsedníčka NR SR (2015-05-29):
Ďakujem pekne. Vyhlasujem všeobecnú rozpravu za skončenú. Pani navrhovateľka, chcete sa vyjadriť v záverečnom slove k rozprave? Nie. Pán spravodajca? Rovnako nie. Prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Ľudovíta Kaníka, Pavla Freša a Eugena Jurzycu na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov . Návrh zákona má parlamentnú tlač 1478. Návrh na jeho pridelenie na prerokovanie výborom je v rozhodnutí č. 1489. Dávam slovo poslancovi Ľudovítovi Kaníkovi, aby návrh zákona odôvodnil.
Vašečka, Richard, poslanec NR SR (2012-09-11):
Ďakujem pekne za slovo. Ja by som vlastne chcel možno sa pripojiť k pánu poslancovi Štefancovi s tiež takým, s navrhovaným pozmeňujúcim návrhom k tomuto zákonu. Tiež nesúhlasím s tým spoplatnením pri prvom zápise vozidla v Slovenskej republike, pretože tak ako som sa rozprával napríklad aj s ľuďmi, ktorí majú napríklad autobazáre tak, že je to pre nich likvidačné, ale je mi jasné, že do štátneho rozpočtu je potrebný nejaký príjem, takže nebudem nerealisticky navrhovať úplne zrušenie tohto bodu, ktorý teda kategorizuje tie poplatky do tých výkonov, teda podľa výkonu motora. Ale dovolil by som si jeden taký malý drobný pozmeňujúci návrh, ktorý by sa týkal áut, ktoré majú šesť a viac miest na sedenie. Dôvod je taký, že taký typický príklad niekoho, kto si kupuje také auto, opakujem, ide o osobné auto, nejde o M1, to znamená, že autá na podnikanie. Kto si kupuje takéto auto, je nejaká rodina, ktorá má štyri a viac detí, pretože proste keď máte tri deti, do kombíka sa s nimi už nezmestíte, potrebujete niečo väčšie. Ak máte väčšie auto, tak máte aj väčší motor, ktorý má väčší výkon. Úplne bežný výkon týchto áut je okolo tých 90 – 100 kW, a to hovorím o tých základných motorizáciách, nie o nejakých tých najvyšších alebo vyšších. Takže ja navrhujem, aby sa zmenil tento zákon takto. V čl. I v 32. bode v sadzobníku správnych poplatkov v časti VI – Doprava, v položke 65 sa v písmene a) za slová „výkon motora do 80 kW vrátane“ vkladá čiarka a slová „prvý zápis držiteľa motorového vozidla kategórie M1 s najmenej šiestimi miestami na sedenie, ak je výkon motora do 110 kW vrátane“. 2. V čl. I v 32. bode v sadzobníku správnych poplatkov v časti VI. – Doprava, v položke 65 sa v písmene b) za slová „najviac tromi miestami na sedenie“ vkladajú slová „a kategórie M1 s najmenej šiestimi miestami na sedenie, ak je výkon motora do 110 kW vrátane“. Verím, že aj v prípade vládnych poslancov je priestor pouvažovať nad touto zmenou a prípadne ju podporiť pri hlasovaní, aby sme možno uľahčili sociálny dopad, zvlášť na rodiny s viacerými deťmi. Ja by som ešte možno chcel uviesť taký konkrétny príklad, o čom hovoríme. Možno to niektorým nie je celkom jasné. Ak kupujete nové auto, ktoré má v tejto kategórii cenu povedzme najmenej tých 15 do 20 tisíc eur, tak nejaká položka alebo príplatok na cene vo výške nejakých 300 – 400 eur nie je taký významný. Ale v prípade, že si doveziete auto v slušnom stave, ktoré má viac rokov, a jeho cena je povedzme okolo 5 tisíc eur, tak navýšiť cenu o nejakých 400 eur je dosť významná položka, zvlášť pre rodiny s viacerými deťmi, ktoré majú zvýšené náklady. Takže by som vás chcel požiadať o podporu tohto pozmeňujúceho návrhu, pouvažovať nad ním, nemyslím si, a som presvedčený, že výpadok tých príjmov, predpokladaných príjmov pre štátny rozpočet by bol nejaký vôbec merateľný, ale naopak, pre tie rodiny by to mohlo byť významné. Ďakujem veľmi pekne. (Potlesk.)
Ľ. Kaník, minister práce, sociálnych vecí a rodiny SR: (2003-11-06):
Cieľom predloženého návrhu zákona sú niektoré úpravy platného právneho stavu v oblasti správy majetku štátu, uplatňovania reštitučných nárokov v oblasti evidencie spoločenstiev, bytov a nebytových priestorov v súvislosti so zrušením okresných úradov. Navrhovanou právnou úpravou prejdú vyššie uvedené pôsobnosti, ako aj majetok štátu v správe okresných úradov na krajské úrady ako orgány všeobecnej štátnej správy. Vážené panie poslankyne, vážení páni poslanci, prijatím návrhu zákona, ktorým sa mení a dopĺňa zákon Národnej rady č. 278/1993 Z. z. o správe majetku štátu v znení neskorších predpisov a o zmene a doplnení niektorých zákonov, bude možné dovŕšiť ďalšiu etapu decentralizácie verejnej správy. Ďakujem za pozornosť.
Kvasnička, Marián, poslanec NR SR (2014-10-28):
Vážená pani predsedajúca, milé kolegyne, kolegovia, poslankyne, poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy, ako ho predkladateľ vysvetlil. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Vážená pani predsedajúca, to je všetko zo spravodajskej informácie, prosím, otvorte rozpravu.
P. Hrušovský, predseda NR SR: (2003-10-21):
(Hlasovanie.) 144 prítomných, 93 za návrh, 47 proti, 4 sa zdržali. Návrh sme schválili. Prosím ďalší návrh. M. Abelovský, poslanec: Pán predseda, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie výborom - ústavnoprávnemu, Výboru Národnej rady Slovenskej republiky pre financie, rozpočet a menu, po tretie Výboru Národnej rady Slovenskej republiky pre sociálne veci a bývanie, po štvrté, Výboru Národnej rady Slovenskej republiky pre obranu a bezpečnosť. Ďalej aby za gestorský výbor určila hlasovaním Ústavnoprávny výboru Národnej rady Slovenskej republiky s tým, že určené výbory vlády návrh prerokujú v druhom čítaní do 30 dní vo výbore a do 31 dní od jeho prerokovania v prvom čítaní na schôdzi Národnej rady Slovenskej republiky.
Pčolinský, Peter, podpredseda NR SR (2023-05-09):
Ďakujem, otváram rozpravu. Do rozpravy sú dve písomné prihlášky, za klub SaS vystúpi spravodajca Michal Luciak a druhý písomne prihlásený je pán poslanec Marián Viskupič.
Jurinová, Erika, podpredsedníčka NR SR (2014-12-12):
Pani poslankyňa Žitňanská.
Pčolinský, Peter, podpredseda NR SR (2023-06-14):
Pokračuj. Prepáč.
Bagačka, Michal, poslanec NR SR (2019-02-05):
Pán predseda, dajte, prosím, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 22. marca 2019 a v gestorskom výbore do 25. marca 2019.
Danko, Andrej, predseda NR SR (2017-02-01):
Vážené pani poslankyne, vážení páni poslanci, budem hľadať slová, aby som vás informoval o výsledku poslaneckého grémia, pretože chcem dodržať objektívne ako predseda Národnej rady nadhľad nad touto vecou. Dovoľte mi teda, aby som vás informoval z poslaneckého grémia z pohľadu predsedu Národnej rady. Vnímam určitý pokrok z hľadiska toho, že došlo k vyjasneniu pozícií jednotlivých predsedov politických strán, pretože sa zúčastnili ako zástupcovia poslaneckých klubov, čo považujem za prvý krok k tomu, že začal dialóg o veciach, ktoré toto plénum trápia. To je otázka vzájomných vzťahov, vyjadrovania, komunikácie a to vo vzťahu i k dotknutým subjektom, z vystúpenia poslancov, ktoré dnes v pléne v Národnej rade Slovenskej republiky zazneli. Predpokladám, že bude zvolané ďalšie poslanecké grémium tak, aby neblokovalo hlasovanie a schôdzu Národnej rady, kde môžeme pokročiť v týchto komunikáciách, aby sme ako Národná rada Slovenskej republiky boli príkladom správania medzi sebou, aby sme nezažívali hanbu a kontakty veľvyslancov štátov, ktorých sa dotýkajú tieto ataky a komunikácie, a aby sme naozaj ukázali, že Slovensko je vyspelý štát, ktorý má vyspelých poslancov, ktorí zastupujú ľudí. Vzhľadom na to považujem toto poslanecké grémium za účinné a za prvý krok k tomu, že môžme vyslať signál, že Národná rada môže byť príkladom pre občanov Slovenska a že sa vzťahy medzi nami budú zlepšovať. Pristúpil by som k hlasovaniu. Skôr, ako budeme pokračovať v prerušenom rokovaní hlasovaním, chcem upresniť prerokovanie správy verejného ochrancu práv, tlač 366, a navrhujem, aby sme tento bod prerokovali budúci týždeň vo štvrtok 9. februára o 9.00 hodine. Je všeobecný súhlas? (Súhlasná reakcia z pléna.) Ďakujem. Konštatujem teda, že budúci týždeň 9. februára o 9.00 hodine dôjde k prerokovaniu správy verejného ochrancu práv. Teraz pristúpime k hlasovaniu o bode 11 programu. Je to prvé čítanie o vládnom návrhu zákona, ktorým sa mení a dopĺňa zákon č. 5/2004 Z. z. o službách v zamestnanosti, tlač 362. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jánovi Podmanickému, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , tlač 362.)
Viskupič, Jozef, poslanec NR SR (2015-02-11):
Áno, spomínaš, pán kolega, ten možný alebo nad slnko jasnejší oligarchický dôvod a ja by som do tejto debaty, a to, čo som aj snažil sa v rozprave spomenúť, pozval ľudí, ktorí tu často rozprávajú o prerozdelení, o funkcii štátu, či už to bude pán podpredseda Číž, alebo pán predseda výboru Blaha, aby prišli povedať, že monopolné zdanenie monopolu výbercu mýtneho systému má nejaký reálny dôvod, prečo s týmto neprídu do tejto rokovacej sály. Vyzval som vo vystúpení v rozprave iba vládu, týmto si dovoľujem vyzvať týchto dvoch, tieto dva piliere, ideologické piliere sociálnej demokracie, aby prišli nám možno neznalým vecí z hľadiska vládnej agendy SMER-u vysvetliť, prečo SMER nechce zaviesť daň jednému zo svojich kamarátov. Ja, keďže už reagujem na kolegu z KDH, možno trošku odľahčím, by som chcel vidieť, keďže navrhujete do zákonu dať do dôvodovej správy aj vplyv na rodinu, ktovie, či by sa v tomto návrhu zákona v dôvodovej správe neobjavila tá konkrétna rodina, ten konkrétny oligarcha, ktorému toto slúži na to, aby mal neoprávnené, ktorý mal to, akým spôsobom to bolo vysúťažené, prvé zisky a tie zisky nad rámec všetkých normálnych parametrov slušnej a spravodlivej spoločnosti trvajú dodnes. Dokým tá monopolná daň nebude, tak tu bude stále výkričník, že je to iba a v prospech nejakého kamaráta oligarchu vládnej strany SMER.
Laššáková, Jana, podpredsedníčka NR SR (2012-08-09):
Pán poslanec, máte možnosť dať doplňujúcu otázku. Využijete toto právo? (Reakcia poslanca.) Nech sa páči, zapnite pána poslanca.
Anna, Mierna, poslankyňa NR SR (2023-03-15):
Ďakujem pekne, pán predseda... (Vstup predsedajúceho.)
Poliačik, Martin, poslanec NR SR (2014-07-01):
Ďakujem, pán predseda. Potrebou vzdelávania ‒ najmä detí z rómskych komunít ‒ sa tu zaoberáme pomerne pravidelne. Zaoberáme sa tým, že kde má vlastne to niečo, čo chceme nazývať rómskou reformou, začať. A ja som presvedčený o tom, že úplný začiatok sú deti, a to už deti od troch rokov, kvôli tomu tu boli naše predchádzajúce návrhy na to, aby predškolská výchova medzi tretím a šiestym rokom pre deti z týchto komunít bola povinná. A s tým súvisí aj tento návrh, aby tie deti, ktoré už do školy majú chodiť a pre ktoré tam je nejaká šanca vymaniť sa z toho začarovaného kruhu extrémnej chudoby, aby mali aspoň možnosť túto šancu využiť. Samozrejme, že len tým, že prinútime rodičov, aby ich do tej školy poslali, robíme len ten prvý a úplne základný krôčik, na ktorý by mali nadväzovať ďalšie. Ja som o tom hovoril už minule, že sa musíme veľmi seriózne zamyslieť nad tým, čo by vlastne tieto deti v škole mali robiť. Či by sme mali trvať na tom, aby spĺňali štandardy, ktoré skostnatelý systém školstva ukladá na každé dieťa, alebo či by sme mali zadefinovať nanovo kompetencie, schopnosti a využívanie vlastného potenciálu každého dieťaťa, ktoré by sme pre takéto deti mali chcieť podporiť, zvýšiť a čo by sme vlastne v týchto deťoch mali vybudiť. Ja stále som presvedčený o tom, že pre deti z rómskych komunít by bolo najlepšie zaviesť taký systém vyučovania, ktorý podporuje vnútornú motiváciu, vnútornú tvorivosť, vnútornú zvedavosť, ktorá je vrodená každému jednému dieťaťu bez ohľadu na sociálne prostredie, lebo sa s týmito vlastnosťami jednoducho ako, ako príslušník ľudského rodu každé dieťa rodí, a aby sme tieto osobitosti podporovali do maximálnej možnej miery. Ale ak nám do toho bude zasahovať systém, ktorý bez rozhodovania toho samotného dieťaťa spôsobuje, že jeho rodičom stačí poslať ho do školy na dve hodiny týždenne, tak sa nikam ďalej nedostaneme. Posudkoví lekári, samozrejme, na Slovensku by mali pridanú prácu, avšak ja si myslím, že rozhodnutie o tom, či dieťa má alebo nemá chodiť do školy, je natoľko závažné, že by nemalo byť v rukách všeobecného lekára, to nie je o tom, že to musí byť lekár, ktorý je poruke, ku ktorému chodíme každý týždeň. To je jednorazové rozhodnutie, na základe ktorého sa významným spôsobom vstupuje do budúcej možnosti dieťaťa uplatniť sa. A ak má byť jeho schopnosť vzdelávať sa objektívne posúdená, myslím si, že je len správne, ak túto kompetenciu posunieme z úrovne všeobecných lekárov na úroveň lekárov posudkových, a že je len správne, ak sa budú pretŕhať väzby a znižovať motivácie, aby kvôli 16 eurám sa tak závažným spôsobom vstupovalo do života týchto detí. Preto podobne ako pri predchádzajúcom návrhu prosím najmä, najmä poslancov vládnej strany, aby sme tento návrh posunuli ďalej, zvlášť kvôli tomu, že aj ministerstvo školstva na základe vyjadrení jeho pracovníkov súhlasí s tým, aby sme zvyšovali mieru udržateľnosti týchto detí v školách. Preto pevne dúfam, že hlasovanie o tomto návrhu dopadne trochu lepšie než to predchádzajúce a že sa budeme baviť o technických stránkach riešenia v druhom čítaní. Ďakujem pekne.
Ďuriš Nicholsonová, Lucia, podpredsedníčka NR SR (2017-04-07):
Pán poslanec Galko.
Danko, Andrej, predseda NR SR (2019-01-29):
Poprosím ešte zapnúť čas pánovi poslancovi.
Pčolinský, Peter, podpredseda NR SR (2023-03-30):
Pani poslankyňa Hajšelová, poprosím.
Saloň, Marián, poslanec NR SR (2021-03-18):
Ďakujem veľmi pekne. Pán predsedajúci, keďže sa opakuje situácia jednak zo včerajška, dnes to neni prvýkrát, neni to v moci opozičných klubov, pretože nás neni dosť, ale žiadame všetky štyri koaličné kluby, nech okamžite zvolajú grémium a nech sa nastavia pravidlá rokovania Národnej rady, pretože toto sa nedá nazvať ani chaosom.
Hort, Milan, podpredseda NR SR (2011-05-27):
Pani poslankyňa Erika Jurinová s faktickou poznámkou, nech sa páči.
Obrimčáková, Bibiána, poslankyňa NR SR (2011-09-13):
... s teologickým programom vzdelávania a je ju potrebné vyriešiť tak, aby ani jeden študijný program tohto vysokoškolského vzdelávania nebol diskriminovaný. V prípade novelizácie zákona v znení, ako je to navrhnuté, je riešená iba problematika udeľovania titulu PhD. Táto úprava ale nie je v komplexnom riešení danej a v praxi existujúcej problematiky dostačujúca, nakoľko absolventom doktorandského študijného programu katolíckej teológie by nebolo možné konať v budúcnosti rigorózne konanie a získať tak titul ThDr., nakoľko v návrhu táto dôležitá skutočnosť nie je zakomponovaná. V návrhu sa rieši iba udeľovanie už spomínaného titulu PhD. prostredníctvom druhej časti vety § 54 ods. 16. Predkladatelia tejto novely zabudli na ustanovenie § 53 ods. 8 písm. f), ktoré ak nebude v navrhovanej novelizácii upravené, v budúcnosti sa absolventom katolíckej teológie neumožní vykonať rigorózne konanie, ako je to však možné v súčasnosti absolventom iných teologických programov, napríklad pravoslávnej alebo evanjelickej teológie. Z uvedeného dôvodu považujem tento návrh novely zákona za nekompletný a rovnocenne neriešiaci všetky teologické programy. Z uvedených dôvodov tento poslanecký návrh zákona, ak prejde do druhého čítania, budem sa snažiť doplniť o uvedenú skutočnosť. Ďakujem za pozornosť.
Blanár, Juraj, podpredseda NR SR (2021-02-05):
Pán kolega Takáč, ďakujem za tvoje vystúpenie. A chcem podotknúť k tej tvojej poslednej vete, že sama vláda by mala prísť. Ja sa domnievam, že by mala prísť. Pretože ak sa jedná o balík 5,8 mld. eur, ktorý bude Slovenská republika splácať tridsať rokov, tak sa to dotkne každej vlády, ktorá príde. A preto je potrebné nájsť naozaj medzi všetkými relevantnými politickými stranami všeobecnú dohodu. A o tom by mala byť aj diskusia. A preto som veľmi rád, že uznesenia, ktoré sme tu do parlamentu priniesli v súvislosti s plánom obnovy, začínajú mať asi už aj odozvu medzi koaličnými poslancami, ako si spomínal pána poslanca Potockého a som presvedčený, že aj ostatní. Ale nemôže to byť robené takou cestou, že do bezpečnostnej stratégie šupnete tzv. váš program Moderné a úspešné Slovensko, ktorý v podstate mapuje vaše politické ambície, teda politické ambície koalície. No a chcete, aby sme to legitimizovali. Toto nie je cesta. My chceme, aby sa diskutovalo naozaj o tom, čo je potrebné pre obnovu Slovenska aj v súvislosti s dopadom tejto pandémie. Pretože presne práve na tento účel má slúžiť tento program obnovy. Takže pevne verím, že ako si vyjadril aj ty, pán poslanec, že koaliční poslanci podporia tento návrh a že sa bude o tom naozaj vecne diskutovať, tak ako sme voľakedy v opozícii vecne diskutovali tu v parlamente o ústavnom zákone o rozpočtovej zodpovednosti a podporili sme ho. Boli sme vtedy v opozícii a myslím si, že to bola dobrá vec. Ďakujem.
B. Bugár, podpredseda NR SR: (2003-04-24):
R. Nemcsics, podpredseda vlády a minister hospodárstva a pre správu a privatizáciu národného majetku SR: Ďakujem pekne. Ak môžem reagovať. My sme naozaj v rámci našich kompetencií preverili alebo podrobili analýze zistenia Najvyššieho kontrolného úradu a tam nedošlo ku konfliktu so zákonom. Preto sme sa zamerali aj na druhú časť, ktorú som spomínal, to znamená na plnenie účelu krytu civilnej obrany. A po analýze naozaj zo všetkých strán sme museli konštatovať, že aj tento problém bol riešený v súlade s platnými právnymi predpismi. Je teda naozaj na úradoch vyšetrovania, aby objasnili celý prípad z tejto stránky. Ďakujem pekne.
Hlina, Alojz, poslanec NR SR (2012-08-03):
Ďakujem veľmi pekne. Ja som chcel pôvodne až neskôr dať ten návrh, ale keďže máme dneska novú schôdzu, tak chcem, aby sa zaradil nový bod programu, a to výjazdové zasadnutie Národnej rady v rómskej osade Letanovce za účelom oboznámenia sa so situáciou prerokovaním priamo na mieste a prijatím uznesenia. Ďakujem.
Žiga, Peter, podpredseda NR SR (2024-10-02):
S reakciou pani poslankyňa Nash.
Danko, Andrej, predseda NR SR (2016-05-25):
Ďakujem. S faktickou poznámkou pán poslanec Ondrej Dostál.
Klus, Martin, poslanec NR SR (2017-03-24):
Ďakujem pekne, pán predsedajúci, za slovo. Chcel by som sa opýtať ctených kolegov a kolegýň, či by súhlasili, že aktuálny návrh, bod 54, tlač 453, čo je môj návrh na zmeny a doplnky zákona č. 369/1990 o obecnom zriadení v znení neskorších predpisov by sme mohli presunúť na ďalšiu schôdzu.
Laurenčík, Milan, podpredseda NR SR (2022-06-23):
Ďakujem. Prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jánovi Richterovi. Nech sa páči.
O. Nachtmannová, poslankyňa: (2008-05-21):
Ďalej žiadam vypustiť zo spoločnej správy body 67, 68, 69 a o každom z týchto bodov hlasovať osobitne. Rovnako vypustiť body 192, 193, 194 a o každom z týchto bodov hlasovať osobitne. Ďakujem. (Reakcie v sále.) Hlasovať samostatne.
Tomáš, Erik, poslanec NR SR (2018-12-03):
Pani poslankyňa, musíte sa v tom vašom hnutí nejak dohodnúť, pretože vy hovoríte o nedobrom opatrení, ale vaši kolegovia počas prvého čítania hovorili, že toto opatrenie podporia, lebo je dobré. Po druhé, povedali ste viacero nepravdivých vecí, možno je to spôsobené tým, že ste nepočúvali rozpravu, kde som už vysvetlil zopár z nich. Ale ešte raz, nikto netvrdil, že euro dvadsať, nikto netvrdil, že euro dvadsať je cena obeda. Nikto nikdy to netvrdil. Všetci vieme, že tá cena obeda je vyššia. Jedno euro dvadsať centov je priemerný doplatok rodičov, ktorí doplácajú. To znamená, inštitút, ak sa pýtate, kto, ako sa k tejto sume došlo, Inštitút finančnej politiky vyrátal toto číslo a na základe toho sme konali. Neviem si predstaviť, ako by sme túto vec riešili inak ako poskytnutím rovnakej dotácie na žiaka na každý deň, na každé jedlo, keďže nie sme zriaďovateľmi, zriaďovateľmi sú obce a mestá. Trváme na tom, že súčasťou dohody je, že samosprávy si už nebudú pýtať od rodičov nič navyše. Viem, že by ste sa tešili, že sme takúto dohodu nedosiahli, ale my sme ju dosiahli. A ak sa naozaj nejaký starosta, primátor nájde, ktorý to napriek tejto džentlmenskej dohode so ZMOS-om, lebo inak sa to dosiahnuť nedá, nájde, tak nech si to potom sám vysvetľuje a rieši. Máme asi 1900 zriaďovateľov, neviem, či ZMOS vie ovplyvniť všetkých. Ale jediné efektívne a spravodlivé riešenie bolo poskytnúť na každé dieťa jedno euro dvadsať centov, pretože to bol priemer doplatku rodiča, nie cena obeda. Nikto to nikdy netvrdil. Osemročné gymnáziá, nepodporíme tento návrh, lebo je to stredná škola, ale opakujem sme pripravení rozšíriť v budúcnosti toto opatrenie aj na stredné školy.
Mikloško, Jozef, poslanec NR SR (2014-12-04):
Prvú otázku premiér odpovedal aj z opozície. Mne sa zdá, že prvýkrát. (Pobavená reakcia premiéra: Kvôli vám, pán poslanec.) Ďakujem veľmi pekne.
Kozelová, Monika, poslankyňa NR SR (2021-05-11):
Ďakujem pekne. Ďakujem, kolegovia. Ja ďakujem všetkým, ktorí sa zapojili do rozpravy, úplne všetkým. Ja len chcem predznamenať, že v podstate môj pozmeňovací návrh vyšiel po siahodlhých rokovaniach s ministerstvom financií, a prešiel jednak ministerstvom financií, prešiel jednak OLAP-om, aj Legislatívnou radou vlády, čiže tam sme prišli ku konsenzu spoločne so ZMOS-om, ktorý mal k tomu nejaké výhrady, čiže nie je to samovoľný pozmeňovák, ktorý, ktorý by len samoúčelne niečo riešil. My sme sa naozaj snažili opraviť tú pôvodnú verziu, verziu toho zákona. Mne tiež ide tak ako všetkým ostatným o vykonateľnosť celého. Ja len chcem predznamenať, ja som z Ružinova, preto budem, preto budem hovoriť veci na príkladoch Ružinova, v ktorom bývam a ktorých, ktorých veci poznám, že my máme, samozrejme, nespočet problémov, jednak máme 22 kilometrov chodníkov a ciest neopraviteľných, to je prvá vec, o ktorej chcem hovoriť, to je aj dôvod, prečo som sa pustila do, do tohto zákona, a máme, máme také celosvetové unikáty, ako napr. cestu, ktorá je celá, celé roky spojovacou cestou medzi, medzi dvomi mestskými časťami a sú na nej dopravné značky a nie je na mape ani v katastri zakreslená ako cesta. Hej? Čiže toto sú tie špecifiká, o ktorých hovorím. Denne v čase dopravnej špičky každú hodinu cez ňu prejde tisíc áut a my ju nedokážeme opraviť, vyzerá ako tankodrom, nemusím vám hovoriť, toto isté máme s chodníkmi. Takže toto bol ten dôvod, prečo ja som šla do tohto, do tohto zákona. Verím, že týmto spôsobom a prijatím toho zákona aj s tým pozmeňovákom, či už jedným, alebo druhým, pomôžeme naozaj nielen občanom, ktorí si naozaj prestanú lámať nohy, ruky na dierach, že pomôžeme vozičkárom, pomôžeme matkám s kočíkmi, ale hlavne v prvom rade pomôžeme primátorom, starostom, ktorí doteraz mali problémy takéto priestory opravovať, či už sa jedná o chodníky, o cesty alebo skutočne o tie detské ihriská, kde u nás napríklad v Ružinove máme tak, že polka ihriska nemá vlastníka a druhá polka patrí, patrí mestu, a to sú, to sú veci, ktoré sú už dlhodobo, ale my máme celé námestie, ktoré má neznámeho vlastníka, a nevieme ho opraviť, čiže nám to v Ružinove pomôže a ja pevne verím, že to pomôže všetkým starostom a primátorom skutočne možno od Skalice až po Humenné. Takže ja pevne verím, že za tento zákon všetci zahlasujete a už vás nebudú chytať, chytať kontrolóri na tom, že ste opravovali nejaký, nejaký neznámy majetok a že vám budú dávať paragrafy o nehospodárnom nakladaní s prostriedkami. Ďakujem pekne.
Paška, Pavol, predseda NR SR (2013-10-16):
Hlasujeme. (Hlasovanie.) 144 prítomných, 62 za, 75 proti, 6 sa zdržalo, 1 nehlasoval. Tento návrh sme neschválili.
Petrík, Simona, poslankyňa NR SR (2017-02-14):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
R. Fico, poslanec: (2004-10-29):
Prvé vážne porušenie ste urobili včera večer, keď ste bez akýchkoľvek dôvodov prerušili rokovanie Národnej rady, pretože došlo k vážnemu konfliktu záujmov, lebo ide o predstaviteľa vašej politickej strany. V takom prípade ste mali odovzdať rokovanie jednému z podpredsedov, ktorý mal prijať podobné rozhodnutie. A druhý protest vznášame proti spôsobu rokovania dnes, pretože zákon presne určuje, ako treba postupovať v prípade spojenia hlasovaní. A myslíme si, že je to dôvod, v rámci ktorého budeme uvažovať o podaní návrhu, ktorý súvisí s vaším ďalším pôsobením vo funkcii predsedu Národnej rady. (Potlesk.)
Grendel, Gábor, podpredseda NR SR (2022-02-02):
Otváram všeobecnú rozpravu, do ktorej som nedostal žiadnu písomnú prihlášku. Zatiaľ evidujem záujem pani navrhovateľky. Okrem nej teda ešte dávam možnosť sa prihlásiť ústne do rozpravy teraz. Nech sa páči. Nikto. Končím možnosť prihlásiť sa ústne do rozpravy. Nech sa páči, pani navrhovateľka.
Hrnčiar, Andrej, podpredseda NR SR (2019-05-21):
Pán poslanec Burian!
A. Belousovová, podpredsedníčka NR SR: (2008-10-28):
návrhu skupiny poslancov Národnej rady Slovenskej republiky na vydanie ústavného zákona o zrušení niektorých rozhodnutí o amnestii (tlač 783). Teraz má slovo pán poslanec Pavol Minárik, ktorý je posledným z písomne prihlásených rečníkov do rozpravy. Nech sa páči, pán poslanec.
Blanár, Juraj, podpredseda NR SR (2022-10-05):
Pán poslanec Ján Benčík s faktickou poznámkou.
Danko, Andrej, predseda NR SR (2016-09-14):
Toto nie, podľa môjho názoru to nie je procedurálny návrh, takže o ňom nebudem dávať hlasovať. Poprosím, pán poslanec Ľubomír Galko, procedurálny návrh.
Ledecký, Vladimír, poslanec NR SR (2022-10-04):
Vážený pán predsedajúci, vážené panie poslankyne, vážení páni poslanci, vážený pán minister, dovoľte mi predložiť spoločnú správu Národnej rady Slovenskej republiky o prerokovaní vládneho návrhu zákona o profesionálnych náhradných rodičoch a o zmene a doplnení niektorých zákonov, tlač 1011. Národná rada Slovenskej republiky uznesením č. 1489 z 15. júna 2022 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva 28 pozmeňujúcich návrhov. Gestorský výbor odporúča návrh zákona schváliť v znení schválených pozmeňujúcich návrhov. Gestorský výbor odporúča hlasovať o návrhoch 1 až 28 v štvrtej časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 209 z 13. septembra 2022. Týmto uznesením ma výbor zároveň poveril, aby som na schôdzi Národnej rady Slovenskej republiky po prerokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 147, za 68, proti 31, zdržalo sa 48 poslancov. Konštatujem, že návrh nebol schválený. Nech sa páči.
Brocka, Július, poslanec NR SR (2011-07-06):
Pán poslanec Muňko, vy ste mi vlastne neoponovali, len ste pokračovali vo vymenovávaní konkrétnosti, ktoré treba v dôchodkovom systéme urobiť. Ja teda len pre vašu informáciu pripomínam, že neplatenie poistných odvodov je už trestným činom. A súhlasím s vami, že vážnosť situácie, v akej sa Sociálna poisťovňa nachádza, by si mali uvedomiť všetci poslanci.
Kuffa, Filip, poslanec NR SR (2021-09-17):
Pán predseda, ja vítam tvoju iniciatívu tohto návrhu zákona a je to naozaj pomoc vo vzťahu, keď to nazvem, k nejakým bežným občanom, bežným tým poľnohospodárom, možno aj tým malým, možno aj k tým menej finančne zabezpečeným. Pár vecí si spomenul. Spýtal si sa takú rečnícku otázku, čo nám tu chýba, či nám tu chýba zdravý rozum. No chýba nám tu. Však bolo to tu povedané z tých lavíc a som rád vlastne, že týmto prejavom si sa prihlásil k tomu, že návrhy zákonov, ktoré dávate, aj tú slávnu reformu parkov, ja to vlastne beriem tak, že týmto príhovorom viac-menej SME RODINA stiahne ten podpis z tohto návrhu zákona, pretože to je proti návrhu, proti zdravému rozumu a proti akejkoľvek logike. Hovoril si o divine zo zahraničia, pritom my tu máme doma, proste to sú tisícky ton diviny, ktoré produkujeme. Ide to preč a vieš dobre, že tie, tá legislatíva je nastavená tak, že my to ani nevieme predávať doma, pretože združenie má povedané, že vieš predať nejaké malé množstvo a to malé množstvo je určené z množstva ton, ktoré, ktoré vlastne odlovíš v tom revíri, hej? Čiže celé zle. Ďalej, podpora farmárov, ktorí reálne budujú potravinovú sebestačnosť, je naozaj na bode mrazu. Čo mám povedať? Však ja poznám tých ľudí. Reálne má aj živočíšnu, aj rastlinnú výrobu. On reálne zásobuje domáci trh a teraz mu prídu také somariny a on mi hovorí, však ja tou byrokratickou záťažou strávim ročne možno aj dva mesiace nad papiermi miesto toho, aby som sa vedel reálne venovať nejakému chovu. A keď tam spravím nejakú chybu, nie s úmyslom oklamať, ale technickú chybu, tak oni mi ešte stiahnu dotáciu, že ja tu niečo produkujem. Kde sú tie lúky plné pasúcich sa oviec a kráv? No tie nám zničila novodobá ochrana prírody a krajiny, ja to hovorím. Však tí vyhnali ľudí pracujúcich na vidieku a pre vidiek. Boli sme na poslaneckom prieskume vo Vysokých Tatrách, tie historické fotky sme tam videli, že sa tam pásli ovce a dobytok. Bavili sme sa o tom, či to vieme vrátiť. Ochranári: áno, vieme. Ja poviem, dám vám ľudí, ktorí vám tam pôjdu pásť. Viete, kde sme stroskotali? Riaditeľ Správy národného parku Majko mi povedal, viete, nedokážete to ochrániť pred veľkými šelmami, ani pred vlkom, ani pred medveďom. Už mám len dve sekundy, ale to je práve... (Prerušenie vystúpenia časomerom.)
Paška, Pavol, predseda NR SR (2012-10-18):
Hlasujeme. (Hlasovanie.) 143 prítomných, 136 bolo za, 7 sa zdržalo. Návrh sme pridelili výborom a určili gestorský výbor a lehoty na jeho prerokovanie. Dámy a páni, odhlasovali sme prerokované body, vyhlasujem krátku prestávku do 11.30 hodiny a budeme pokračovať... Ešte pán predseda ústavnoprávneho výboru pán poslanec Madej.
Laššáková, Jana, podpredsedníčka NR SR (2013-04-16):
S reakciou pán poslanec Hlina. Nechce reagovať. Nech sa páči, pán poslanec Kaník, máte slovo.
Blanár, Juraj, podpredseda NR SR (2022-09-21):
Ďakujem, pán spravodajca. Otváram na vaše odporúčanie všeobecnú rozpravu a konštatujem, že písomnú prihlášku som neobdržal. Preto sa pýtam, kto má záujem o ústnu prihlášku do rozpravy, môže tak urobiť teraz. Pani poslankyňa Drábiková, pani poslankyňa Kozelová, pán poslanec Šefčík. Ak sú to všetci, ktorí majú záujem, uzatváram možnosť prihlásiť sa do rozpravy. Ako prvá – pani poslankyňa Drábiková, nech sa páči. Po nej pani kolegyňa Kozelová.
Malatinec, Roman, poslanec NR SR (2023-12-20):
Vážený pán predseda, v rozprave vystúpilo 41 poslancov, pán poslanec Malatinec podal dva pozmeňujúce návrhy a po jednom pozmeňujúcom návrhu podali pán poslanec Dvořák, pán poslanec Krajčí, pani poslankyňa Remišová, pani poslankyňa Števulová, pani poslankyňa Plaváková, poslankyňa Petrík, poslanec Galko, poslankyňa Kleinert, poslanec Dubéci a poslanec pán Valášek. Pán poslanec Ondrej Dostál podal návrh, aby sa Národná rada uzniesla tak, že a) vráti návrh zákona jeho navrhovateľovi na dopracovanie, b) odloží rokovanie o ňom na schôdzu Národnej rady Slovenskej republiky so začiatkom 30. januára 2024 a c) nebude pokračovať v rokovaní o návrhu zákona. Pani poslankyňa Luščíková takisto navrhla vrátiť návrh zákona navrhovateľovi na dopracovanie. Informácia gestorského výboru neobsahuje žiadne pozmeňujúce a doplňujúce návrhy. Pán predsedajúci, teraz môžeme pristúpiť k hlasovaniu o návrhu vrátiť návrh zákona jeho navrhovateľovi na dopracovanie, ktorý podal pán poslanec Ondrej Dostál a tiež pani poslankyňa Luščíková.
Viskupič, Jozef, poslanec NR SR (2014-07-09):
Čiže, to budem v tom pokračovať. Áno, druhú Dzurindovu vládu ste položili kvôli výhrade vo svedomí, ktorá znamená; a presne sme na pôde toho, kde by sa mohla uplatniť, a to je pri Zákonníku práce, kde by sme mali konštrukt pracovných zmlúv alebo pracovnoprávnych vzťahov tak, že napríklad po uzatvorení pracovnoprávneho vzťahu by bola uplatnená výhrada vo svedomí a tým pádom rozširujeme aj mieru slobody a dávame celú ideologickú rovinu z toho preč. Toto je reálnym riešením, pretože neviem, kto a odkiaľ beriete dve veci, ktoré sú falošné v tejto debate, a to prvé je, že niekto tu ochraňuje slobodu nakupovania. Nie, sú tu aj ľudia, ktorí, predpokladám, že budú a chcú pracovať; a keď vy si robíte, ja si dám tú prácu a urobím si takú istú minianketu; ktorí chcú pracovať v nedeľu z rôznych dôvodov a prečo by sme na nich nemali myslieť, a to elegantne rieši výhrada vo svedomí. A druhú vec, ktorú tam stále podsúvate, je ochrana nejakého rodinného blaha. Ja mám mladú rodinu a chcel by som vás, vážení páni politici, poprosiť, dajte ruky preč od mojej silnej rodiny. Ako ja si myslím, že tieto politické, politologické a ideologické nánosy na téme, ktorá môže viac ublížiť, ako priniesť, nemajú čo v Národnej rade, orgáne, ktorý naozaj prijíma normy pre všetkých nie v miere, kto chce kedy nakupovať a napĺňať svoje domáce špajzy a chladničky, ale to, akým spôsobom sa stavia k životu, akým spôsobom živí svoje rodiny. Čiže keď niekto chce pracovať a musí pracovať aj v tú nedeľu, lebo taká je sociálna situácia, tak mu to nezakazujme z pléna Národnej rady. Toto je podstata, ktorú som hovoril aj predtým vo faktickej poznámke. Ďakujem.
Blaha, Ľuboš, podpredseda NR SR (2023-11-23):
181. Na faktické poznámky bude reagovať pán minister Richard Raši. Nech sa páči.
Jurinová, Erika, podpredsedníčka NR SR (2013-09-11):
Ďakujem pekne, pán spravodajca, otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne? Do rozpravy sa nikto neprihlásil ústne. Vyhlasujem zároveň všeobecnú rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 551. Spoločná správa výborov má tlač 551a. Prosím ministra životného prostredia Petra Žigu, aby vládny návrh zákona odôvodnil. Nech sa páči, pán minister.
Glváč, Martin, podpredseda NR SR (2019-02-18):
Ďalšia v rozprave, pani poslankyňa Červeňáková, nech sa páči.
Jurinová, Erika, podpredsedníčka NR SR (2014-11-10):
Pán poslanec Susko.
Grendel, Gábor, podpredseda NR SR (2021-09-24):
Ďakujem pekne. Jedna faktická poznámka na vystúpenie pani poslankyne. Pán poslanec Martin Fecko, nech sa páči.
P. Paška, predseda NR SR: (2009-02-05):
Prerušujem rokovanie o tomto bode programu a budeme pokračovať po skončení hodiny otázok vzhľadom na to, že je aj viacero reakcií a určite budú chcieť aj navrhovatelia a spravodajca zaujať stanovisko. Pani poslankyňa, budete môcť potom pokračovať. Ďakujem vám pekne. (Prerušenie rokovania o 12.02 hodine.) (Pokračovanie rokovania o 14.00 hodine.) Tretí deň rokovania 32. schôdze Národnej rady Slovenskej republiky 5. februára 2009 o 14.00 hodine
Bugár, Béla, podpredseda NR SR (2019-09-24):
Pán poslanec, viete, že podľa rokovacieho poriadku by ste to nemali používať.
Kovačócy, Marián, poslanec NR SR (2015-09-29):
Ďakujem za slovo. Vážený pán predseda, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré na mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona prerokovali výbory do 9. novembra a gestorský výbor do 10. novembra 2015. Prosím, pán predseda, otvorte rozpravu.
Hus, Igor, poslanec NR SR (2021-06-29):
Dajte teraz, prosím, hlasovať o bodoch 2 až 6, 8 až 11 a 13 a 14 spoločne z pozmeňujúceho návrhu pána poslanca Juraja Krúpu.
Žiga, Peter, podpredseda NR SR (2024-04-24):
Budeme pokračovať v prerušenom rokovaní. Budem vás informovať, pán poslanec Hlina. Chcem vás informovať, že vláda Slovenskej republiky doručila Národnej rade tri návrhy na skrátené legislatívne konania – o vládnom návrhu novely zákona č. 280/2017 o poskytovaní podpory a dotácií v pôdohospodárstve a rozvoji vidieka, uvedené sú ako tlač 283; o vládnom návrhu novely zákona č. 543/2002 o ochrane prírody a krajiny, tlač 269; a o vládnom návrhu novely zákona č. 578/2004 o poskytovateľoch zdravotnej starostlivosti, tlač 274, ako aj vládne návrhy zákonov pod tlačmi, tlačami 284, 270 a 275. Preto v mene troch poslaneckých klubov SMER – SD, HLAS a SNS podávam návrh na zaradenie týchto nových bodov do programu 12. schôdze. Navrhujem, aby sme návrhy vlády prerokovali zajtra, teda vo štvrtok 25. apríla o deviatej hodine. Ak Národná rada rozhodne v rámci príslušného bloku hlasovania o jednotlivých skrátených legislatívnych konaniach, navrhujem, aby sme bezprostredne pristúpili k prvým čítaniam. Súčasne navrhujem, aby sme na neurčito odložili rokovanie o správach príslušných inštitúcií, ktoré máme terminované na zajtra po interpeláciách aj, na piatok o deviatej hodine. Je všeobecný súhlas? (Nesúhlasná reakcia pléna.) Prezentujme sa a hlasujme. (Hlasovanie.) 128 prítomných, 78 za, 24 proti, 26 sa zdržalo. Konštatujem, že sme zaradili tieto nové body do programu 12. schôdze a určili sme termíny ich prerokovania. Budeme pokračovať hlasovaním v treťom čítaní o návrhu uznesenia ku vysloveniu súhlasu Národnej rady so Ženevským aktom Lisabonskej dohody o označovaniach pôvodu a zemepisných označeniach, tlač 201. Prosím spoločného spravodajcu pre hospodárske zále... výboru pre hospodárske záležitosti poslanca Justína Sedláka, aby hlasovanie uviedol. Nech sa páči, pán spravodajca. (Hlasovanie o návrhu na vyslovenie súhlasu Národnej rady Slovenskej republiky so Ženevským aktom Lisabonskej dohody o označeniach pôvodu a zemepisných označeniach , tlač 201.)
P. Hrušovský, predseda NR SR: (2003-03-05):
Chcem informovať, resp. ak by sme sa vedeli dohodnúť, o ďalšom postupe prerokúvania tohto návrhu zákona. Ja by som prosil spravodajcu a navrhovateľa, aby využili odpoludňajší čas na to, aby prerokoval výbor resp. počas obedňajšej prestávky tie pozmeňujúce návrhy, ktoré boli podané do tejto chvíle v rámci rozpravy, aby sme získali čas pred hlasovaním aj na konštruktívne rokovanie vo výboroch o jednotlivých pozmeňujúcich návrhoch. Ak by dnes 9. schôdza, ktorá sa začne o 14.00 hodine, skončila pred 19.00 hodinou, tak odporúčam, aby sme pokračovali po skončení tejto schôdze v rokovaní 8. schôdze, a to rozpravou o návrhu zákona o zdravotnej starostlivosti. V prípade, ak by sme skončili dnes do 19.00 hodiny rozpravu o tomto bode programu a ak by sme sa dohodli, že by bola vôľa poslaneckých klubov pokračovať po 19.00 hodine, tým, pretože nám zostávajú ešte 3, myslím, nie príliš konfliktné body programu, by sme mohli dnes 8. schôdzu Národnej rady skončiť. Ale všetko záleží na tom, ako dokážeme operatívne a konštruktívne narábať s časom, ale aj s pripravenosťou na hlasovanie. Toľko k ďalšiemu priebehu schôdze Národnej rady. Ešte chcem poprosiť členov poslaneckého grémia, aby sa dostavili na rokovanie poslaneckého grémia o 13.45 hodine. Pokračovať v rokovaní o tomto bode programu, teda v rokovaní 8. schôdze budeme po skončení 9. schôdze. To v tejto chvíli neviem, kedy môže byť. Takže toľko k ďalšiemu priebehu. Páni poslanci, ktorí ste na svetelnej tabuli, nech sa páči. Nech sa páči, pani poslankyňa Gabániová.
Pčolinský, Peter, doterajší podpredseda NR SR (2023-10-25):
Pán poslanec Alojz Hlina.
Marcinková, Vladimíra, poslankyňa NR SR (2020-07-09):
Tiež by som chcela pripomenúť členom ľudskoprávneho výboru, že sa stretneme o 12.05 hod. a výbor bude v miestnosti č. 143. Ďakujem pekne.
Paška Pavol, predseda NR SR (2012-11-28):
Hlasujeme. (Hlasovanie.) 144 prítomných, 56 za,19 proti, 67 sa zdržalo, 2 nehlasovali. Tento návrh sme neschválili.
Paška, Pavol, predseda NR SR (2013-10-29):
Dobre. Pán poslanec Viskupič.
Kollár, Jozef, poslanec NR SR (2014-11-10):
Ďakujem pekne za slovo. Pán minister Kaliňák, naozaj bol to rečnícky brilantný prejav, klobúk dole. A to nehovorím teraz ironicky. To hovorím s plnou vážnosťou. Dokonca si myslím, že absolútna väčšina auditória sa zhodne v tom, že ste predčili rétorickou kvalitou aj vlastného predsedu strany premiéra Roberta Fica. A neverím tomu, že ktokoľvek z ministrov, kto pôjde v rozprave po vás, prekoná vás. V tom prejave bolo naozaj úplne všetko. Tam bola špičková mimika, gestikulácia, rečnícke otázky kladené samému sebe, rečnícke pauzy prerušované brutálnym potleskom väčšej časti auditória. Ja z oblasti ekonómie poznám jedného takého ekonóma na Slovensku. Volá sa Peter Staněk. Ten tiež takýmto spôsobom keď spustí to, ale naozaj že to je profesionálne po tej rétorickej stránke, obsahovo, bohužiaľ, je to ale tak, že tá rétorika predčí obsah, argumenty, fakty a poslucháč často nestíha ani sledovať, už vôbec nestíha verifikovať fakty, ktoré tam odznejú, alebo sledovať nejaké rečnícke príčinné súvislosti. Mňa celkom teší, priznám sa, úprimne, že ste ma spomenuli. Áno, ja som bol v priamom prenose, ešte vtedy bežala na Markíze taká relácia, sa volala Na telo. A v priamom prenose tam na otázku Zlatky Puškárovej, či som toho názoru, že politickú zodpovednosť za to, čo sa stalo na finančnej správe, nesie Ivan Mikloš. V tom priamom prenose som sa naňho pozrel a povedal som: „Áno, je to, Ivan, tvoja politická zodpovednosť.“ Ale nepočul som, pán Kaliňák, za viac ako dva roky v opozícii jediného poslanca strany SMER, a už to vôbec nehovorím o pánovi predsedovi finančného výboru, ktorý ešte hore sedí počnúc a končiac neviem kým, hovorím o vašich predsedoch výborov, aby nabral odvahu pomenovať pravým menom zlé veci, ktoré sa dejú vo vašej vláde. Za dva a pol roka takmer som takéhoto poslanca nevidel... (Prerušenie vystúpenia časomerom.)
Fitz, Peter, poslanec NR SR (2015-09-23):
Druhý pozmeňujúci a doplňujúci návrh podal pán poslanec Novotný, ktorý požiadal, aby sa o bodoch 1, 2, 3, 7 a 8 hlasovalo spoločne. Vzhľadom na to, že bol schválený bod č. 2 spoločnej správy a pozmeňujúci a doplňujúci návrh pána poslanca Jarjabka, o bode 3 pozmeňujúceho a doplňujúceho pána poslanca Novotného nemôžem dať hlasovať. Pani predsedajúca, dajte hlasovať o bodoch 1, 2, 7 a 8 pozmeňujúceho a doplňujúceho návrhu pána poslanca Novotného.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 142 poslancov, za 85, proti nikto, zdržalo sa 56, nehlasoval 1. Konštatujem, že sme tento návrh schválili. Teraz budeme hlasovať o bode 37 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 580/2004 o zdravotnom poistení (tlač 1108). Prosím opäť spoločnú spravodajkyňu, predsedníčku výboru pre zdravotníctvo pani poslankyňu Janu Bittó Cigánikovú, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších a predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1108.)
Jurinová, Erika, podpredsedníčka NR SR (2014-11-10):
O slovo požiadal pán navrhovateľ. Nech sa páči. (Hluk v pléne.) Prosím kľud v sále. S faktickou poznámkou sa prihlásil jeden pán poslanec. Dávam slovo pánovi poslancovi Mihálovi. Pán poslanec, nech sa páči.
A. Belousovová, podpredsedníčka NR SR: (2009-06-18):
Prosím teraz určeného spravodajcu z výboru pre hospodársku politiku pán poslanca Petra Pelegriniho, aby informoval Národnú radu Slovenskej republiky o výsledku rokovania výborov o tomto návrhu vlády. Nech sa páči.
Blanár, Juraj, podpredseda NR SR (2021-11-10):
Vyhlasujem všeobecnú rozpravu za uzavretú. Chce sa k rozprave vyjadriť pán navrhovateľ? Nech sa páči.
B. Bugár, podpredseda NR SR: (2004-01-20):
Pani spravodajkyňa, chcete zaujať stanovisko k rozprave? Nech sa páči, máte slovo. Ľ. Navrátilová, poslankyňa: Ja by som chcela reagovať na vystúpenie pána ministra. Pán minister, ja som sa chcela vyhnúť nejakej konfrontácii, v každom prípade vám musím pripomenúť jednu vec. Keď sme viedli dlhé diskusie o prvom aj druhom pilieri, mnohokrát sme rozprávali o tom, že tieto zákony budú mať dopad na obyvateľstvo. Mnohokrát sme rozprávali o tom, že bude potrebné kompenzovať aj dopad vplyvov daňovej reformy. To, čo sa nakoniec udialo, že to bola politická dohoda, to už bol len dôsledok, dá sa povedať, nášho kriku a kriku pani Bauer, kde sú tie kompenzačné opatrenia. Áno, záver bol taký, ako ste ho popísali, ale impulz k tomu, aby sa prijali tieto opatrenia, bol niekde úplne inde. Ďakujem.
Tomáš, Erik, poslanec NR SR (2019-05-10):
V rozprave vystúpila opäť jedna pani poslankyňa, usilovná pani Gaborčáková. Pán predsedajúci, dajte, prosím, hlasovať, aby sa Národná rada uzniesla prerokovať predložený návrh zákona v druhom čítaní.
Laššáková, Jana, podpredsedníčka NR SR (2012-06-20):
Reagovať na faktické poznámky bude pán poslanec Abrhan. Nech sa páči, máte slovo.